Ad aquerò i contribuiren era sua riquesa e distincion, era sua qualitat de nòble de nauta categoria; er esplendid departament qu'ena ciutat auie deishat ara sua disposicion eth sòn ancian coneishut Schirkov, qu'ara se tenguie as ahèrs financèrs e auie daurit en Kachin un banc que marchaue pròsperaments; er excellent codinèr que Vronsky s'auie hèt a vier dera sua clòsa; era amistat damb eth Governador, qu'ère fòrça amic sòn e ath delà protegit de un aute amic de Vronsky; e, mès que mès, l'ajudaue ad aquerò eth sòn tracte simple, afable e parièr, qu'obliguèc ara majoritat des nòbles a modificar era opinion de capinaut que lèu toti l'auien.